Գյումրիում «Դասադուլ», «Միացե՛ք» վանկարկումներով բազմաթիվ ուսանողներ եւ դպրոցականներ այսօր կրկին դուրս էին եկել բողոքի գործողությունների: Ի տարբերություն նախորդ օրվա՝ այսօր ոստիկաններն ավելի պատրաստված էին եւ թույլ չէին տալիս ցուցարարներին փողոցներ փակել: Ոստիկանական համազգեստավորների կողքին շատ էին նաեւ քաղաքացիական հագուստով ոստիկաններ, ովքեր պարբերաբար հրահանգներ էին տալիս ցուցարարներին՝ թույլ չտալով նրանց քայլել փողոցում: